CELEX: C2005/082/40
Language: el
Date: 2005-04-02 00:00:00
Title: Υπόθεση C-61/05: Προσφυγή της Επιτροπής των Ευρωπαϊκών Κοινοτήτων κατά της Πορτογαλικής Δημοκρατίας, που ασκήθηκε στις 10 Φεβρουαρίου 2005

2.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/19
            
         Προσφυγή της Επιτροπής των Ευρωπαϊκών Κοινοτήτων κατά της Πορτογαλικής Δημοκρατίας, που ασκήθηκε στις 10 Φεβρουαρίου 2005
   (Υπόθεση C-61/05)
   (2005/C 82/40)
   Γλώσσα διαδικασίας: η πορτογαλική
   Η Επιτροπή των Ευρωπαϊκών Κοινοτήτων, εκπροσωπούμενη από τους Pedro Andrade και Wouter Wils, με τόπο επιδόσεων στο Λουξεμβούργο, άσκησε ενώπιον του Δικαστηρίου των Ευρωπαϊκών Κοινοτήτων, στις 10 Φεβρουαρίου 2005, προσφυγή κατά της Πορτογαλικής Δημοκρατίας.
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Πορτογαλική Δημοκρατία, θεμελιώνοντας στο πορτογαλικό δίκαιο δικαίωμα εκμισθώσεως υπέρ των παραγωγών βιντεογραφημάτων, παρέβη την οδηγία 92/100/ΕΟΚ (1) και, ιδίως, το άρθρο της 2, παράγραφος 1·
            
         
               —
            
            
               να διαπιστώσει ότι η Πορτογαλική Δημοκρατία, δημιουργώντας στην πορτογαλική νομοθεσία σύγχυση ως προς το αν είναι δικαιούχοι οι φορολογούμενοι που οφείλουν στους καλλιτέχνες αμοιβή για την παραχώρηση του δικαιώματός τους εκμισθώσεως, παρέβη την οδηγία 92/100/ΕΟΚ και, ιδίως, το άρθρο της 4 σε συνδυασμό με το άρθρο της 2, παράγραφοι 5 και 7·
            
         
               —
            
            
               να καταδικάσει την Πορτογαλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα:
   Η Επιτροπή εκτιμά ότι το πορτογαλικό Δημόσιο παρέβη την οδηγία 92/100, καθότι μετέφερε εσφαλμένα στην εσωτερική έννομη τάξη τη διάταξη του άρθρου της 2, παράγραφος 1, μη παραχωρώντας στον παραγωγό της πρώτης υλικής ενσωματώσεως μιας ταινίας αποκλειστικό δικαίωμα εκμισθώσεως.
   Επιπλέον, η χρησιμοποίηση του όρου «παραγωγός» στην πορτογαλική νομοθεσία δημιουργεί σύγχυση ως προς το ποιος οφείλει να καταβάλει στους καλλιτέχνες την αμοιβή που δικαιούνται, οπότε συνιστά εσφαλμένη μεταφορά της οδηγίας στην εσωτερική έννομη τάξη και, ιδίως, του άρθρου της 2, παράγραφοι 5 και 7, σε συνδυασμό με το άρθρο της 4.
   
      (1)  ΕΕ L 346, σ. 61.